polyglot-tagger/wikipedia-language-snippets-filtered huggingface dataset:
మహా భారత యుద్ధంలో పాండవులు గెలిచినా వారికి దాయాదులను చంపిన పాపం చుట్టుకుంటుంది. దాంతో ఆ పాపం నుండి విముక్తి పొందడానికి శ్రీకృష్ణుడిని శరణు కోరగా శ్రీకృష్ణుడు 'ఒక నల్లని ఆవుకు నల్లని జండా కట్టి అది ఎంత దూరం వెళితే అంత దూరం వెళ్లమని, ఎప్పుడైతే ఆ ఆవూ, జండా రెండు తెల్లగా మారతాయో అప్పుడు ఆ పాపం నుంచి ముక్తి లభిస్తుందని ' చెప్తాడు. ఆ మేరకు పాండవులు రోజులతరబడి ఆ ఆవు వెంట నడిచి వెళతారు. చివరికి కొలియాక్ గ్రామం సరిహద్దుల్లో అరేబియా సముద్ర తీరానికి చేరగానె ఆవు, జెండా తెల్లగా మారిపోతాయి. ఆ ప్రాంతంలో పాండవులు శివనామం జపిస్తూ ఘోర తపస్సు చేయగా అప్పుడు శివుడు ఆ పంచ పాడవులకు ఒక్కొక్కరి ఎదుట ఒక్క స్వయంభూ శివలింగంగా అవతరిస్తాడు. ఆనందంతో పాండవులు ఆ అయిదు లింగాలకుపూజలు నిర్వహించి ఆలయాన్ని నిర్మిస్తారు. ఆ విధంగా పాండవులకు కళంకాలు తొలిగిపోగా ఆ ప్రదేశమే నిష్కలంక్ మహాదే వాలయంగా ప్రసిద్ధి పొందిందని పురాణ గాధ.
నిష్కలంక్ మహా దేవ్ ఆలయం గుజరాత్ లోని భావ్ నగర్ కి 23 కిలో మీటర్ల దూరంలో, అరేబియా సముద్ర తీరంలో కొలియాక్ గ్రామం వున్నది. అక్కడ సముద్ర తీరంలోపల మూడు కిలోమీటర్ల దూరంలో వెలసింది. ఈ ఆలయంలోని శివుడిని ఎప్పుడు పడితే అప్పుడు దర్శించుకునే వీలుండదు. ఎందుకంటే రాత్రి ఎనిమిది గంటల ప్రాంతంలో ఆ ఆలయం నుండి మూడు కిలో మీటర్ల ముందు వరకు ఉధృతమైన అలలు వచ్చేస్తాయి. దాంతో ఆ గుడి సముద్రంలో మునిగి పోతుంది. అప్పుడు గుడి ఆనవాళ్లు కూడ కనబడవు. మధ్యాహ్నం ఒంటి గంట ప్రాంతంలో నిదానంగా అలలు వెనక్కి వెళ్లిపోవడంతో గుడి బయటికి కనబడుతుంది. ఈ దృశ్యాన్ని చూడడానికే భక్తులు సముద్ర తీరానికి వస్తారు.
ఉదయం పది గంటలకే భక్తులు సముద్ర తీరానికి వస్తారు. రానురాను అలల ఉదృతి తగ్గగానే మెల్లమెల్లగా జెండాతో ఓ స్తూపము, ఐదు శివలింగాలు దర్శనమిస్తాయి. అప్పుడు భక్తులు వెళ్లి ఆ లింగాలకు పూజలు చేస్తారు. అమావాస్య, పౌర్ణమి రోజుల్లో, మహా శివరాత్రి రోజుల్లో ప్రత్యేక పూజలు నిర్వహిస్తారు భక్తులు. మరణించిన తమ పెద్దల అస్తికలను అక్కడ సముద్రంలో కలిపితే వారి అత్మ శాంతిస్తుందని భక్తుల విశ్వాసం. అందుకోసం జనాలు ఎక్కువ సంఖ్యలో వస్తుంటారు.
నిష్కలంక్ మహాదేవ్ ఆలయం గుజరాత్ లోని భావ్‌నగర్ సమీపంలోని సముద్రం లోపల వున్న శివాలయం. సాధారణంగా హిందూ ఆలయాలు కొండల్లోనూ, నదీ తీరంలోను, సముద్రం తీరంలోను, వుంటాయి. కానీ ఈ ఆలయం సముద్రంలో ఉంది.
అయోధ్యకు 12 కిలోమీటర్ల దూరంలో ఉన్న ఆలయం నుండి రాముడు, సీత విగ్రహాలు దొంగిలించబడతాయి. ఈ దోపిడీ వెనుక సూత్రధారి రుద్ర విగ్రహాల కోసం రూ. 20 కోట్లు ఒప్పందం కుదుర్చుకుంటాడు. కృష్ణ ఒక దొంగ, ఆర్టిస్ట్. అతను జానకి తో ప్రేమలో పడతాడు, ఆమెను ప్రేమలోకి దింపడానికి ప్రయత్నిస్తుంటాడు. రామకృష్ణ విద్యాలయం వ్యవస్థాపకుడు మాస్టర్జీ రామచంద్ర కు బ్యాంకు నుండి డిఫాల్ట్ నోటీసు వస్తుంది. దర్యాప్తు అధికారి ఒక హోటల్‌లో దొంగలను కనుగొంటారు. ఆ దొంగలు ఒక్కొక్కరు రాముడు, సీత విగ్రహాలతో పారిపోతారు. వారిలో ఒకరైన అమిత్, రుద్ర దగ్గరికి వెళ్తాడు. అతను గురూజీ ఇంట్లో కొన్నిరోజులు దాచుకోమనిమ చెప్తాడు. ఇంకో వ్యక్తి సీత విగ్రహాన్ని రుద్రకు అప్పగిస్తాడు. అమిత్ నుండి రాముడి విగ్రహాన్ని దొంగిలించడానికి గురుజీ కృష్ణని పంపుతాడు. కృష్ణుడు విగ్రహంతో పారిపోగా, అమిత్ పోలీసు అధికారి చేతిలో చనిపోతాడు.
విగ్రహం దొంగిలించబడిందని తెలిసిన రుద్ర భారతదేశానికి వస్తాడు. కృష్ణ విగ్రహం విలువ గురించి ఆరా తీయగా, సీత విగ్రహం లేకుండా దాని విలువ లేదని తెలుస్తుంది. దాంతో కృష్ణ ఆ విగ్రహాన్ని రుద్రకు తిరిగి ఇచ్చేయాలనుకుంటాడు. గురుజీ అనుచరుడి వివాహం సందర్భంగా విగ్రహాన్ని అమ్మేయాలని రుద్ర ఆలోచిస్తుంటాడు. ఇంతలో, అప్పు తీర్చకపోవడంతో బ్యాంక్, పాఠశాల భూమిని వేలం వేస్తుంది. కృష్ణ, రుద్ర నుండి డబ్బును దొంగిలించి విగ్రహాలను పోలీసు అధికారికి అప్పగిస్తాడు. అతను తన స్నేహితుడు మంచు మనోజ్ ద్వారా డబ్బును మాస్టారుకు పంపిస్తాడు. రుద్ర, గురూజీ, స్మగ్లర్లను పోలీసులు అరెస్టు చేస్తారు. కృష్ణ డబ్బు దొంగిలించడం వెనుక గల కారణాన్ని నందిని అడుగుతుంది. తన చిన్నతనంలో ప్రమాదానికి గురైనప్పుడు మాస్టారు తన ప్రాణాలను రక్షించాడని చెబుతాడు. కృష్ణ, నందిని ఒకటై విగ్రహాలను ఆలయానికి తీసుకురావడంతో ఈ చిత్రం ముగుస్తుంది.
మోసగాళ్లకు మోసగాడు 2015, మే 22న విడుదలైన తెలుగు హాస్య చలనచిత్రం. లక్ష్మీ నరసింహ ఎంటర్‌టైన్‌మెంట్స్ పతాకంపై చక్రి చిగురుపాటి నిర్మాణ సారథ్యంలో నెల్లూరు బోస్ దర్శకత్వం వహించిన ఈ చిత్రంలో సుధీర్ బాబు, నందిని రాయ్, అభిమన్యు సింగ్, చంద్రమోహన్, జయప్రకాశ్ రెడ్డి ముఖ్య పాత్రల్లో నటించగా, మణికాంత్ కద్రి సంగీతం అందించాడు. ఈ చిత్రంలో మంచు మనోజ్ అతిథి పాత్రలో నటించాడు.
123 తెలుగు: ఈ చిత్రం సుధీర్ బాబు కెరీర్‌కు మంచి ఫాలోయింగ్ ఇచ్చింది. దర్శకుడికి సాంకేతిక అంశాలపై పట్టు ఉంది, కాని అతను రాయడంపై ఎక్కువ దృష్టి పెట్టాలి.
ఇంతేకాక బెంగుళూరుకు చెందిన ఎం.పి.రావు గారు 'విమానశాస్త్రం', వారణాసికి చెందిన పి.జి.డోంగ్రే గారి 'అంశబోధిని పై అనేక ప్రయోగాలుచేస్తారు. ముంబైకి చెందిన విజ్ఞాన భారతి', జైపూర్ కు చెందిన 'పాథేయ కడ్' సంస్థలు పైన చెప్పిన అనేక అంశాల్ని సంకలనం చేసి ప్రజల ముందుంచారు. డా॥ మురళీ మనోహర్ జోషీ గారి వ్యాసాలు, వ్యాఖ్యానాలు ప్రాచీన భారతీయ వైజ్ఞానిక పరంపరను మిక్కిలి ప్రభావవంతంగా ప్రస్తుతించాయి. ఇంతేకాక నేటి ఆవశ్యకతయైన వైజ్ఞానిక ఆధ్యాత్మిక సమన్వయం గురించి ఫ్రీట్ జాఫ్ కాప్రా, గ్రెజ్ కోవ్, జ్యోఫ్రీచ్వే,రామకృష్ణ మిషన్ పరమాధ్యక్షులు పూజ్య స్వామిరంగనాధానంద, స్వామి జితాత్మానంద గారల అనుభవాల ద్వారా, వ్యాఖ్యానాల ద్వారా భారతీయ విజ్ఞానదృష్టి వైశిష్ట్యం ప్రపంచం ముందు ఉద్ఘాటింపబడుచున్నది. అనేకమంది పండితులు ఈ దిశలో ఆలోచిస్తూ పరిశోధనలు చేస్తున్నారు. ఈ సాహిత్యాన్ని చదవడం ద్వారా నేటి తరానికి చక్కని మార్గదర్శనం లభించుచున్నది. వారి మనసుల్లో స్వాభిమానం జాగృతం అవుతున్నది. నేడు భౌతికాభివృద్ధి కారణంగా ప్రపంచంలో తలెత్తిన అనేక సమస్యలకు దీనిద్వారా విముక్తి లభిస్తుంది.
అనేకమంది విజ్ఞానవేత్తలు ఈ దిశలో ముందుకు నడిచి అనేక ప్రమాణాలు ప్రాచీన భారతీయ విజ్ఞానంన్ని అనేక పుస్తకాలలో, వ్యాసాలు అభి వ్యక్తీకరించారు. వీటిలో ప్రత్యేకంగా చెప్పుకోదగినవి- ఆచార్య ప్రఫుల్ల చంద్ర రాయ్ గారి హిందూ కెమిస్ట్రీ, బ్రజేంద్రనాథ్ సీల్ గారి 'ది పాజిటివ్ సైన్స్ ఆఫ్ ఏన్షియంట్ హిందూ' రావూసాహెబ్ వరే గారి హిందీ శిల్ప మాత్ర', ధరమ్ పాల్ గారి ఇండియన్ సైన్స్ అండ్ టెక్నాలజీ ఇన్ ది ఎయిటీన్ సెంచరీ' ఈ గ్రంథాలలో భారతీయ విజ్ఞాన సాంకేతిక పరంపరను ఉద్ఘాటించారు. ప్రస్తుతం సంస్కృతభారతి' అనే సంస్థ సంస్కృతంలో విజ్ఞానశాస్త్రం, బాటనీ, ఫిజిక్స్, మెటలర్జీ, మెషీన్స్, కెమిస్ట్రీ మొదలైన విషయాలలో అనేక పుస్తకాలు ప్రచురించి ఈ విషయాలను ముందుకు నడిపించారు.
మన తాతలు చాలా గొప్ప వాళ్ళు అని చాలా మంది వివిధ సందర్భాల్లో చెబుతూ ఉంటాం. కానీ ప్రమాణాలు చూపించవలసి వచ్చేసరికిఅవి సిద్ధంగా అందుబాటులో లేనప్పుడు మన మాటకు లభించవలసినంత విలువ లభించదు.కాబట్టి మన భారతీయులు వివిధ రంగాల్లో సాధించిన ప్రగతిని తెలియజెప్పే అంశాలు ఒకచోట సంకలితం చేయబడని ఎందరో ఎంతోకాలంగా కోరుకుంటున్న విషయం.విజ్ఞాన ప్రపంచం లో భారతీయుల పాత్ర పేరుతో ఒక చిన్న పుస్తకాన్ని ఆంధ్రప్రదేశ్ ఉపాధ్యాయ సంఘం గతంలో అందించింది. కర్ణాటక రాజ్యయ మాధ్యమిక ఉపాధ్యాయ సంఘం వారు కన్నడంలోనూూ, ఆంగ్లంలోనూ ప్రచురించిన పుస్తకాన్నిి చిట్టా దామోదర శాస్త్రి తినిగించిఇచ్చారు.
మనదేశంలో సర్వసాధారణ ప్రజానీకంలో వైజ్ఞానిక రంగ ఆవిష్కరణ యొక్కతొలి కిరణాలు పాశ్చాత్య ఆకాశంలో ప్రసరించే. దాని నుండే ప్రపంచమంతటా వికాసం వేగవంతమైందని ఒక భావన వ్యాపించి ఉంది. ప్రాచ్య ప్రపంచ ఆకాశంలో వైజ్ఞానిక క్షేత్రంలో సర్వత్రా అంధకారం వ్యాపించి ఉన్నదనే ఈ భావన ప్రబలిన కారణంగానే పాశ్చాత్య అనుకరణ ప్రవృత్తి దేశంలో ప్రబలియున్నది. 'మనకొక వైజ్ఞానిక పరంపర ఉన్నది, వైజ్ఞానిక దృష్టి ఉన్నద'ని జ్ఞానం లేనందున నేటి ప్రపంచంలో మన స్థానం గురించి విశ్వాసరాహిత్యం అలముకొని యున్నది.
కాని 20వ శతాబ్ది ప్రారంభంలో ఆచార్య ప్రఫుల్ల చంద్ర రాయ్, బ్రజేంద్రనాథ్ సీల్, జగదీశ్ చంద్రబోస్, రావూసాహెబ్ వరే మొదలైన శాస్త్రవేత్తలు తమ లోతైన అధ్యయనం ద్వారా కేవలం ధర్మదర్శన రంగంలోనే కాదు. శాస్త్ర సాంకేతిక రంగంలో కూడా భారత్ అగ్రస్థానం వహించిందని రుజువు చేశారు. ఇంతేకాదు మన పూర్వులు వైజ్ఞానిక ఆధ్యాత్మిక రంగాలను సమన్వయం చేశారు. తద్వారా ఉత్పన్నమైన వైజ్ఞానిక దృష్టి కారణంగా విజ్ఞానవికాసంలో సృజనాత్మకతకు అనుకూలమైన, సంక్షేమకారక దృష్టి ఏర్పడింది.
భారతీయ ఉజ్వల వైజ్ఞానిక పరంపర పుస్తకంను బెల్లంకొండ మల్లారెడ్డి తెలుగులోనికి అనువదించాడు. ఈయన ఆదిలాబాద్ జిల్లా చెన్నూరు నివాసి. వృత్తిరీత్యా ఉపాధ్యాయులు. ఈ పుస్తకంను హిందీలో భారత్ మే విజ్ఞాన్ కీ ఉజ్వల పరంపరా సురేష్ సోనీ రచింనారు.
పులులు ప్రధానంగా రాత్రించరులు. రాత్రుళ్ళు వేటాడతాయి. కానీ మానవులు లేని ప్రాంతాలలో, అవి పగటిపూట వేటాడ్డాన్ని రిమోట్-కంట్రోల్డ్, హిడెన్ కెమెరాలు రికార్డు చేశాయి. అవి సాధారణంగా ఒంటరిగా వేటాడతాయి. ఇతర పిల్లుల మాదిరిగానే తమ వేటపై ఒక్కుదుటున, ఆకస్మికంగా దాడి చేసి, ఏ కోణం నుండైనా వాటిని ఆక్రమించి, లోబరచుకుంటాయి. తమ శరీర పరిమాణాన్ని, బలాన్నీ ఉపయోగించి ఎరను పడవేస్తాయి. సాధారణంగా ఒక్కుదుటున తన వేటపైకి దూకి, దానిని పడేసి, గొంతును గానీ, మెడను గానీ దంతాలతో పట్టేసుకుంటుంది. దేహం అంత పెద్ద గా ఉన్నప్పటికీ, పులులు 49 నుండి 65 కి.మీ./గం వేగంతో పరుగెడతాయి. కానీ చాలా కొద్ది సేపు, చాలా కొద్ది దూరం మాత్రమే అలా పరుగెడతాయి. అందుచేతనే, పులులు ఎరకు దగ్గరగా వచ్చేంత వరకు, మరుగుననే ఉండి ఒక్కసారిగా బయటపడి, దాడి చేస్తాయి. ఒకవేళ దీని కంటే ముందే పులి ఉనికి వేటకు తెలిసిపోతే, పులి ఇక దాన్ని వదిలివేస్తుంది. వెంటాడదు. ఎదురుబడి పోరాడదు. 2 నుండి 20 సార్లు మాటు వేస్తే ఒక్కటి విజయవంత మౌతూ ఉంటుంది. పులి దాదాపు 10 మీటర్లు దూకిన సంఘటనలు ఉన్నాయి. ఇందులో సగం దూరం దూకడం మాత్రం మామూలే.
పులి ఒకప్పుడు పశ్చిమాన తూర్పు అనటోలియా ప్రాంతం నుండి అముర్ నదీ పరీవాహక ప్రాంతం వరకు, దక్షిణాన హిమాలయాల పర్వత ప్రాంతాల నుండి సుంద ద్వీపాలలో బాలి వరకూ విస్తృతంగా ఉండేది. 20 వ శతాబ్దం ఆరంభం నుండి, పులి జనాభా కనీసం 93% తగ్గిపోయింది. పశ్చిమ, మధ్య ఆసియాలో, జావా, బాలి ద్వీపాల నుండి, ఆగ్నేయ, దక్షిణ ఆసియా, చైనాల్లోని విశాలమైన ప్రాంతాలలో పులి కనుమరుగై పోయింది. నేటి పులి జనాభా సైబీరియా సమశీతోష్ణ అడవుల నుండి భారత ఉపఖండం, సుమత్రాల్లోని ఉపఉష్ణమండల, ఉష్ణమండల అడవుల మధ్య ప్రదేశాల్లో చెదురుమదురుగా విస్తరించి ఉంది. పులిని, 1986 నుండి ఐయుసిఎన్ రెడ్ జాబితాలో అంతరించిపోతున్న జాబితాలో చేర్చారు. 2015 నాటికి, ప్రపంచ పులి జనాభా 3,062 - 3,948 మధ్య ఉన్నట్లు అంచనా వేసారు. 20 వ శతాబ్దం ప్రారంభంలో సుమారు 1,00,000 నుండి ఈ స్థాయికి తగ్గింది. నివాస విధ్వంసం, నివాస విభజన, వేట జనాభా క్షీణతకు ప్రధాన కారణాలు. ఇది భూమిపై ఎక్కువ జనసాంద్రత గల ప్రదేశాలలో నివసిస్తూండడంతో, మానవులతో గణనీయమైన ఘర్షణలు ఏర్పడ్డాయి.
అడవిలో పులులు, పెద్ద, మధ్యస్థ-పరిమాణంలో ఉండే క్షీరదాలను ఎక్కువగా తింటాయి. ముఖ్యంగా 60-250 కిలోల బరువుండే గిట్టల జంతువులను తింటాయి. రేంజ్-వైడ్, సాంబార్ జింక, మంచూరియన్ వాపిటి, బరసింగ్, అడవి పంది అంటే వీటికి బాగా ఇష్టం. పులులు గౌర్ వంటి పెద్ద జంతువులను వేటాడే సామర్థ్యం కలిగినవి. కానీ కోతులు, పీఫౌల్, ఇతర భూ-ఆధారిత పక్షులు, కుందేళ్ళు, పందికొక్కులు, చేపలు వంటి చాలా చిన్న వేటలను కూడా అవకాశాన్ని బట్టి తింటాయి. కుక్కలు, చిరుతపులులు, కొండచిలువలు, ఎలుగుబంట్లు, మొసళ్ళ వంటి ఇతర వేట జంతువులను కూడా వేటాడతాయి. పులులు సాధారణంగా పూర్తిగా ఎదిగిన ఆసియా ఏనుగులు, భారతీయ ఖడ్గమృగాలను వేటాడవు. కాని అలా వేటాడిన కొన్ని సంఘటనలు ఉన్నాయి. చాలా తరచుగా, తేలిగ్గా దొరికిపోయే చిన్న దూడలను తింటాయి. మానవుల నివాసాలకు దగ్గరలో ఉన్నప్పుడు పశువులు, గుర్రాలు, గాడిదల వంటి పెంపుడు జంతువులను కూడా వేటాడతాయి. పులులు మాంసాహారులే అయినప్పటికీ, పీచు పదార్థం కోసం అప్పుడప్పుడు పండ్లు వంటి శాకాహారాన్ని తింటాయి.
పులులు సాధారణంగా స్వయంగా తామే పట్టుకున్న ఆహారాన్ని మాత్రమే తినడానికి ఇష్టపడతాయి. కాని కొరత ఉన్న సమయాల్లో కుళ్ళిన మాసం తినడానికి వెనుదీయవు. ఇతర పెద్ద వేటాడే జంతువులు వేటాడిన మాంసాన్ని ఎత్తుకుపోతాయి కూడా. వేటాడే జంతువులు సాధారణంగా ఒకరికొకరు ఎదురుపడకుండా తప్పించుకున్నప్పటికీ, వేట వస్తువు విషయంలో వివాదం ఉన్నా, తీవ్రమైన పోటీ ఎదురైనా పులులు దూకుడు ప్రదర్శించడం సాధారణం. దూకుడు సరిపోకపోతే, పోరాటానికి దిగవచ్చు; చిరుతపులులు, రేచుకుక్కలు, చారల హైనాలు, తోడేళ్ళు, ఎలుగుబంట్లు, కొండచిలువలు, మొసళ్ళు వంటి పోటిదార్లను చంపేస్తాయి. కొన్నిసార్లు పులులు నేరుగా వీటినే వేటాడి తింటాయి కూడా. బ్యాడ్జర్స్, లింక్స్, నక్కల వంటి చిన్న వేటాడే జంతువులపై చేసే దాడులు వాటిని తినడానికే. మొసళ్ళు, ఎలుగుబంట్లు, రేచుకుక్కల గుంపులూ పులులపై పోరాటంలో గెలవవచ్చు. మొసళ్ళు, ఎలుగుబంట్లైతే పులులను చంపగలవు కూడా.
పులి ఫెలిడే కుటుంబంలో కెల్లా అతిపెద్ద జాతి. ఇది పాంథెరా ప్రజాతిలో భాగం. ఆరెంజి-బ్రౌన్ చర్మంపై చిక్కటి నిలువు చారలు దీని ప్రత్యేకత. ఈ నిలువుచారలు కిందికి వెళ్ళే కొద్దీ పలచబడతాయి. ఇది, ఆహారపు గొలుసులో శీర్షభాగాన ఉండే వేటాడే జంతువు. ప్రధానంగా జింక, అడవి పంది వంటి ఖురిత జంతువులను వేటాడుతుంది. ఇది ఒక ప్రదేశానికి పరిమితమై ఉంటుంది. సాధారణంగా ఒంటరిగా జీవించే వేట జంతువు. దీనికి, తన సంతానాన్ని పోషించుకునేందుకు తగినంత ఆహారం లభించే విశాలమైన ఆవాస ప్రాంతాలు అవసరమవుతాయి. పులి పిల్లలు స్వతంత్రంగా జీవించే ముందు రెండేళ్లపాటు తల్లితో కలిసి ఉంటాయి. ఆ తరువాత, విడిపోయి, తల్లి ఇంటి పరిధిని దాటి వెళ్ళి, స్వతంత్రంగా జీవిస్తాయి.
వయోజన పులులు ఎక్కువగా ఒంటరిగా జీవిస్తాయి. అవి తమ రాజ్యాలను స్థాపించుకుని పాలించుకుంటాయి. కానీ అవి తిరిగే ప్రాంతం దానికంటే పెద్దదిగా ఉంటుంది. ఈ ప్రాంతంలో వేరువేరు రాజ్యాలకు చెందిన పులులు తిరుగుతాయి. ఒకే ప్రాంతాన్ని పంచుకునే పులులకు, ఒకరి కదలికలు, కార్యకలాపాల గురించి ఇంకొకరికి తెలుస్తుంది. అవి తమలో తాము ఘర్షించుకోకుండా, ఒకదాన్నుంచి ఒకటి తప్పించుకుంటూ ఉంటాయి. ఇంటి పరిధి ప్రధానంగా ఆహార సమృద్ధి, భౌగోళిక ప్రాంతం, పులి లింగంపై ఆధారపడి ఉంటుంది. భారతదేశంలో, గృహ పరిధులు 50 నుండి 1,000 చ.కి.మీ. వరకు ఉంటాయి. మంచూరియాలో 500 నుండి 4,000 చ.కి.మీ., నేపాల్‌లో 19 నుండి 151 చ.కి.మీ. మగపులులకు, 10 నుండి 51 చ.కి.మీ. ఆడవాటికీ ఉంటాయి.
పెద్ద జంతువులను వేటాడేటప్పుడు, పులులు వాటి గొంతును కరిచి పట్టుకుంటాయి. వేటను బలమైన ముందరి కాళ్ళతో పట్టుకుని కదలనీయకుండా బిగించేస్తాయి. అలా పట్టుకుని నేలపై పడేస్తాయి. ఊపిరాడక చనిపోయే వరకూ ఎర గొంతును కరచి పట్టుకునే ఉంటుంది. ఈ పద్ధతిలో, టన్నుకు పైగా బరువున్న గౌర్‌లు, నీటి గేదెలను వాటి బరువులో ఆరో వంతున్న పులి చంపేసింది. పులులు ఆరోగ్యకరంగా ఉన్న వయోజన మృగాలను చంపగలిగినప్పటికీ, దూడలను లేదా పెద్ద జాతుల్లోని బలహీన జంతువులనూ ఎంచుకుంటాయి. ఈ రకమైన ఆరోగ్యకరమైన వయోజన జంతువును చంపడం ప్రమాదకరం. ఎందుకంటే వాటి పొడవైన, బలమైన కొమ్ములు, కాళ్ళు, దంతాలు పులికి ప్రాణాంతకం. మరే ఇతర భూ జంతువు కూడా ఇంత పెద్ద జంతువులను ఒంటరిగా వేటాడదు.
పులి కంటే బాగా చిన్నదిగా ఉండే చిరుతపులి, పులి నుండి తప్పించుకుని జీవిస్తుంది. ఇది, పులి వేటాడే వేళల్లో కాకుండా వేరే సమయాల్లో వేటాడుతుంది. వేరే ఆహారాన్ని వేటాడుతుంది. దక్షిణ భారతదేశంలోని నాగరహోల్ జాతీయ ఉద్యానవనంలో, చిరుతపులులు ఎంచుకునే ఆహారం 30 నుండి 175 కిలోలు ఉంటుంది. పులులు 175 కిలోల కంటే ఎక్కువ బరువున్న జంతువులను వేటాడుతాయి. ఈ రెండింటి ఆహారాల సగటు బరువు 37.6 కిలోలు, 91.5 కిలోలు. వేటాడేందుకు జంతువులు సమృద్ధిగా ఉన్నచోట పులులు, చిరుతపులులు పోటీ అనేది లేకుండా సహజీవనం చేస్తాయి. పులి చంపిన జంతువులను గోల్డెన్ నక్కలు తింటాయి.
మగ పులులు తమ భూభాగంలోనికి మగ పులులు వస్తే సహించవు. ఆడపులులు మాత్రం ఇతర ఆడ పులులతో ఎక్కువ సహనంగా ఉంటాయి. భూభాగ వివాదాలు నేరుగా దాడి చెయ్యడం కాకుండా బెదిరింపుల ద్వారా పరిష్కరించుకుంటాయి. లొంగిపోయిన పులి దాని వీపుపై దొర్లి, కడుపును చూపించి ఓటమిని ఒప్పుకుంటుంది. ఒకసారి ఆధిపత్యం ఏర్పడిన తర్వాత, మగ పులి, లొంగిపోయిన పులిని తన రాజ్యంలో ఉండనిస్తుంది. కానీ తన నివాసానికి దగ్గరలో ఉండనివ్వదు. ఎదకొచ్చిన ఆడ పులి కోసం మగ పులుల మధ్య తీవ్రమైన పోరాటాలు జరుగుతాయి. కొన్నిసార్లు మగపులుల్లో ఒకటి చనిపోతుంది.
యువ ఆడ పులులు తమ మొదటి భూభాగాలను తమ తల్లికి దగ్గరగా స్థాపించుకుంటాయి. ఆడ పులి, ఆమె తల్లి భూభాగాల మధ్య ఉండే అతివ్యాప్తి , కాలం గడిచేకొద్దీ తగ్గుతూ పోతుంది. అయితే, మగపులు మాత్రం ఆడవాటి కంటే తక్కువ వయసులోనే, ఆడవాటి కంటే ఎక్కువ దూరం వెళ్లి తమ సొంత రాజ్యాన్ని స్థాపించుకుంటాయి. కుర్ర మగ పులి ఇతర మగ పులులు లేని ప్రాంతాన్ని వెతుక్కుని రాజ్యాన్ని స్థాపించుకుంటుంది. లేదా మరొక మగపులి భూభాగంలో ఆ రాజ్యపు పులిని ఎదిరించేంత బలవంతుడయ్యే దాకా అస్థిరంగా జీవిస్తూ ఉంటుంది.
వేటను చంపిన తరువాత, పులులు దానిని నోటితో పట్టుకుని ఏపుగా పెరిగిన గడ్డి వంటి చోటకు ఈడ్చుకు పోయి దాస్తాయి. దీనికి కూడా గొప్ప శారీరక బలం అవసరం. ఒక సందర్భంలో, ఒక పులి ఒక పెద్ద గౌర్‌ను చంపిన తరువాత, ఆ భారీ దేహాన్ని 12 మీ. దూరం ఈడ్చుకు పోయింది. ఆ తరువాత అదే దేహాన్ని 13 మంది పురుషులు కలిసి కూడా కదపలేకపోయారు. ఒక వయోజన పులి ఏమీ తినకుండా రెండు వారాల వరకు వెళ్లదీయగలదు. తడవకు 34కిలోల ఆహారం తింటుంది. బోనుల్లోని వయోజన పులులకు రోజుకు 3 నుండి 6 కిలోల మాసాన్ని పెడతారు.
పులులు చాలా దూర దూరంగా నివసిస్తాయి. ఒక్కొక్క నివాసం ఇతర నివాసాల నుండి 650 కి.మీ. దూరం వరకూ ఉంటుంది. చిట్వాన్ నేషనల్ పార్కులో రేడియో-కాలరు పెట్టిన పులులు 19 నెలల వయస్సులోనే అవి పుట్టిన ప్రాంతాల నుండి వలస పోవడం ప్రారంభించాయి. నాలుగు ఆడ పులులు 0 నుండి 43.2 కి.మీ.వరకు దూరం వెళ్ళాయి. 10 మగ పులులు 9.5 నుండి 65.7 కి.మీ. దూరం వెళ్ళాయి. వాటిలో ఏవీ కూడా 10 కి.మీ. కంటే ఎక్కువ దూరం ఉన్న, పంట పొలాల వంటి బహిరంగ ప్రాంతాల మీదుగా పోలేదు. అడవుల గుండానే వెళ్ళాయి.
మనుషుల జోక్యం లేనపుడు, పులి ప్రధానంగా దివాచరి . ఇది పెద్దగా చెట్లు ఎక్కదు గానీ, ఎక్కిన దాఖలాలు ఉన్నాయి. ఇది చక్కగా ఈత కొట్టగలదు. తరచుగా చెరువులు, సరస్సులు, నదులలో స్నానం చేస్తుంది. తద్వారా పగటి వేడిని తగ్గించు కుంటుంది. పులి 7 కి.మీ. వెడల్పైన నదిని దాటగలదు. ఒక్క రోజులో 29 కి.మీ. దూరాన్ని ఈదగలదు. 1980 లలో, రణతంభోర్ నేషనల్ పార్క్‌లోని లోతైన సరస్సులో ఒక పులి తరచుగా వేటాడుతూండటం గమనించారు.
తన భూభాగాన్ని గుర్తించడానికి, మగ పులి తన మూత్రాన్ని చెట్లపై పిచికారీ చేస్తుంది. మలం తోటి, అలాగే నేలపైన, చెట్లపైనా పంజాతో గీయడం ద్వారానూ తన భూభాగాన్ని గుర్తిస్తుంది. ఆడపులులు కూడా ఈ గుర్తులు ఉపయోగిస్తాయి. ఈ రకమైన వాసన పీల్చిన ఇతర పులులకు ఆ పులి గుర్తింపు తెలుస్తుంది. దాని లింగం, పునరుత్పత్తి స్థితి కూడా తెలుస్తుంది. ఎదకొచ్చిన ఆడ పులులు వాసనను మరింత తరచుగా వదులుతూంటాయి. మామూలు కంటే ఎక్కువగా అరుస్తూ కూడా ఎదకొచ్చినట్లు సూచిస్తారు.
ప్రపంచంలోని ఆకర్షణీయమైన మెగాఫౌనాలో పులి అత్యంత గుర్తించదగినది, ప్రాచుర్యం పొందినదీ. ఇది పురాతన పురాణాలలోను, జానపద కథల్లోనూ ప్రముఖంగా కనిపించింది. ఆధునిక చలనచిత్రాలు, సాహిత్యాలలో వర్ణించారు. అనేక జెండాలు, కోట్లు, ఆయుధాల పైనా, క్రీడా జట్లకు చిహ్నాలుగానూ కనిపిస్తుంది . పులి భారతదేశం, బంగ్లాదేశ్, మలేషియా, దక్షిణ కొరియా దేశాలకు జాతీయ జంతువు.
కోతులు, కుందేళ్ళ వంటి చిన్న జంతువులను చంపేటపుడు, వాటి మెడను కొరికి, వెన్నుపామును విరిచేస్తుంది. విండ్ పైపును కత్తిరిస్తుంది.లేదా కరోటిడ్ ధమనిని చీల్చేస్తుంది. చాలా అరుదుగా ఐనప్పటికీ, కొన్ని పులులు తమ పంజాతో కూడా ఎరను చంపడం జరిగింది. పశువుల పుర్రెలను పగుల గొట్టేంతటి శక్తి పంజాకుంది. పంజాతో స్లోత్ ఎలుగుబంట్ల వీపును చీల్చెయ్యగలవు కూడా.
1758 లో, కార్ల్ లిన్నెయస్ తన రచన సిస్టమా నాచురేలో పులిని వర్ణించాడు. అతడు దానికి ఫెలిస్ టైగ్రిస్ అనే శాస్త్రీయ నామం పెట్టాడు. 1929 లో, బ్రిటిష్ వర్గీకరణ శాస్త్రవేత్త రెజినాల్డ్ ఇన్నెస్ పోకాక్ పాంథెరా టైగ్రిస్ అనే శాస్త్రీయ నామాన్ని పెట్టి, ఈ జాతిని పాంథెరా ప్రజాతి కింద ఉంచాడు.
కన్నింగ్‌హం ఇండియానాలోని మిచిగాన్ నగరంలో జన్మించాడు. ఇండియానాలోని హైలాండ్‌ లో పెరిగాడు. ఉన్నత పాఠశాల విద్యాభ్యాసం వరకు అక్కడే ఉన్నాడు. అతను ఇంటర్ డిసిప్లినరీ ఇంజనీరింగ్ లో బ్యాచిలర్ డిగ్రీని పొందాడు. తరువాత అతను 1978 లో పర్డ్యూ విశ్వవిద్యాలయం నుండి కంప్యూటర్ సైన్స్ లో మాస్టర్ డిగ్రీని పొందాడు. అతను కన్నింగ్‌హం &; కన్నింగ్‌హం, కు వ్యవస్థాపకుడు. అతను వ్యాట్ సాఫ్ట్‌వేర్‌లో ఆర్ ‌&‌ డి డైరెక్టర్‌గా, టెక్ట్రోనిక్స్ కంప్యూటర్ రీసెర్చ్ లాబొరేటరీలో ప్రిన్సిపాల్ ఇంజనీర్‌గా కూడా పనిచేశాడు. అతను ది హిల్‌సైడ్ గ్రూప్ వ్యవస్థాపకుడు. దీనిని స్పాన్సర్ చేసే ప్యాటర్న్ లాంగ్వేజెస్ ఆఫ్ ప్రోగ్రామింగ్ కాన్ఫరెన్స్ కు ప్రోగ్రామ్ చైర్‌గా పనిచేశాడు. స్మాల్‌టాక్ కమ్యూనిటీలో కన్నింగ్‌హం ఒక భాగంగా ఉన్నాడు. డిసెంబర్ 2003 నుండి 2005 అక్టోబర్ వరకు అతను మైక్రోసాఫ్ట్ కార్పొరేషన్ కోసం " పాటర్న్స్ &; ప్రాక్టీసెస్ " సమూహంలో పనిచేశాడు. 2005 అక్టోబర్ నుండి 2007 మే వరకు ఎక్లిప్స్ ఫౌండేషన్‌లో కమీటర్ కమ్యూనిటీ డెవలప్‌మెంట్ డైరెక్టర్ పదవిలో ఉన్నాడు.
హోవార్డ్ జి. " వార్డ్ " కన్నింగ్‌హం అమెరికన్ ప్రోగ్రామర్. అతను మొదటి వికీపీడియాను అభివృద్ధి చేశాడు. ఎజైల్ సాఫ్ట్‌వేర్ డెవలప్‌మెంట్ కార్యాచరణ పత్రానికి సహ రచయిత. డిజైన్ నమూనాలు, ఎక్స్‌ట్రీమ్ ప్రోగ్రామింగ్ రెండింటిలోనూ మార్గదర్శకునిగా అతను 1994 లో వికీవికివెబ్‌ను కోడింగ్ చేయడం ప్రారంభించాడు. అతను తన భార్య, కరెన్, కన్నింగ్‌హం &; కన్నింగ్‌హం తో ప్రారంభించిన సాఫ్ట్‌వేర్ కన్సల్టెన్సీ వెబ్‌సైట్‌లో 1995 మార్చి 25 న పోర్ట్‌లాండ్ పాటర్న్ రిపోజిటరీకి అనుబంధంగా ఇన్‌స్టాల్ చేశాడు.
2009 మే నెలలో కన్నింగ్‌హం "అబౌట్‌అజ్"లో దాని చీఫ్ టెక్నాలజీ అధికారిగా చేరాడు. 2011 మార్చి 24 న, కన్నింగ్‌హం నిశ్శబ్దంగా "అబౌట్‌అజ్" ను విడిచిపెట్టి, వెనిస్ బీచ్ ఆధారిత సిటిజెన్ గ్లోబల్ లో చేరాడు. ఆ సంస్థలో క్రౌడ్-సోర్స్‌డ్ వీడియో కంటెంట్ పై పనిచేయడానికి అందులో ఛీఫ్ టెక్నాలజీ అధికారిగా చేరాడని ది ఒరెగానియన్ పత్రిక నివేదించింది. అతను "అబౌట్‌అజ్" లో ఒక "సలహాదారు" గా మిగిలిపోయాడు. కన్నింగ్‌హం సిటిజెన్ గ్లోబల్ ను విడిచిపెట్టి, ప్రస్తుతం న్యూ రెలిక్ వద్ద ప్రోగ్రామర్ గా పనిచేస్తున్నాడు.
కన్నింగ్‌హం విస్తృతంగా వ్యాప్తి చెందిన కొన్ని ఆలోచనలను సృష్టించి, అభివృద్ధి చేసిన వ్యక్తిగా గుర్తింపు పొందాడు. గ్యాంగ్ ఆఫ్ ఫోర్ చేత ప్రాచుర్యం పొందిన సాఫ్ట్‌వేర్ డిజైన్ నమూనాల రంగంలో వికీ, అనేక ఆలోచనలు వీటిలో అత్యంత ముఖ్యమైనవి. అతను కన్నింగ్‌హం & కన్నింగ్‌హం. అనే సంస్థను స్థాపించాడు. ఇది ఆబ్జెక్ట్-ఓరియెంటెడ్ ప్రోగ్రామింగ్‌లో ప్రత్యేకత కలిగిన కన్సల్టెన్సీ. అతను మొదటి ఇంటర్నెట్ వికీ అయిన సైట్ వికీవికివెబ్‌ను కూడా సృష్టించాడు.
కన్నింగ్‌హం వికీ పేజీ సవరణల సంఖ్య, వాని స్థానాన్ని సామాజిక శాస్త్ర ప్రయోగంగా గుర్తించడానికి ఆసక్తి కలిగి ఉండేవాడు. వికీ పేజీ యొక్క క్షీణతను దాని ప్రక్రియలో భాగంగా స్థిరత్వానికి కూడా పరిగణించవచ్చు. "ఇచ్చేవారు, తీసుకునేవారు ఉన్నారు. వారు వ్రాసే వాటిని చదవడం ద్వారా మీరు చెప్పగలరు. "
2006 లో ఇంటర్నెట్‌న్యూస్.కామ్‌కి ఇచ్చిన ఇంటర్వ్యూలో అడిగినప్పుడు, అతను వికీ కాన్సెప్ట్‌కు పేటెంట్ ఇవ్వడం కోసం పరిగణించాడా?
2011 లో, కన్నింగ్‌హం వికీ ఫెడరేషన్ కోసం ఒక సాధనం అయిన అతిచిన్న ఫెడరేటెడ్ వికీని సృష్టించాడు. ఇది వికీ పేజీలకు ఫోర్కింగ్ వంటి సాఫ్ట్‌వేర్ అభివృద్ధికి సంబంధించిన అంశాలను వర్తింపజేస్తుంది.
కన్నింగ్‌హం ప్రత్యేకించి నమూనా భాషల వాడకం, క్లాస్ రెస్పాన్సిబిలిటీ కార్డుల ఆబ్జెక్ట్-ఓరియెంటెడ్ ప్రోగ్రామింగ్ అభ్యాసానికి
దోహదపడ్డాడు. అతను ఎక్స్‌ట్రీమ్ ప్రోగ్రామింగ్ సాఫ్ట్‌వేర్ డెవలప్‌మెంట్ మెథడాలజీకి కూడా తోడ్పడ్డాడు. ఈ పనిలో ఎక్కువ భాగం మొదటి వికీ సైట్‌లో సహకారంతో జరిగింది.
వికీ పరిశోధన, అభ్యాసంపై వికీసిమ్ కాన్ఫరెన్స్ సిరీస్ మొదటి మూడు సందర్భాలలో కన్నింగ్‌హం ముఖ్య వక్త. అతను వికీమీడియా డెవలపర్ సమ్మిట్ 2017 లో కూడా ముఖ్య వక్త.
వారి ప్రమోషన్ల తరువాత, సంస్థ యొక్క కొత్త మొబైల్ హ్యాండ్‌సెట్‌లోని లోపం గురించి రాకేశ్ రాజ్‌కి చెబుతాడు.దీనివల్ల ఇద్దరు వ్యక్తులకు ఒకేసారి కాల్స్ వస్తాయి-ఉద్దేశించిన గ్రహీత, ఫోన్ యొక్క సంప్రదింపు జాబితా నుండి మరొక యాదృచ్ఛిక వ్యక్తి. ఉత్పత్తిని ఆపడానికి రాజ్‌కు సోనియా అనుమతి కావాలి, ఈ విషయం చర్చించడానికి ఆమె అతన్ని తన ఇంటికి ఆహ్వానిస్తుంది. తనను పట్టించుకోని రాజ్ కు సోనియా రెచ్చగొట్టే, లైంగిక అసభ్యకర ప్రకటనలు చేస్తుంది. అప్పుడు ఆమె ప్రతిఘటించే రాజ్ ను వెంబడించడానికి దూకుడుగా ప్రయత్నిస్తుంది. అతను తన అభివృద్దిని పదేపదే తిరస్కరించినప్పటికీ, సోనియా అతన్ని రమ్మని ప్రయత్నిస్తూనే ఉంది. అతను వెళ్ళేటప్పుడు, తనను తిప్పికొట్టినందుకు శిక్షించమని సోనియా బెదిరించాడు. మరుసటి రోజు, తనను లైంగికంగా వేధించానని సోనియా తన భర్తతో చెప్పాడని తెలుసుకుంటాడు. సోనియాను ఆకర్షణీయంగా కనుగొన్నట్లు అతను అంగీకరించినందున, అతని అమాయకత్వం యొక్క వాదన నమ్మకం లేదు, సంస్థ అతనిని రాజీనామా చేయమని ఒత్తిడి చేస్తుంది.
రాజ్ మల్హోత్రావాయిస్ మొబైల్స్అనే మొబైల్ తయారీ సంస్థ కోసం ప్రొడక్ట్ ఇంజనీర్ గ పనిచేస్తున్నాడు. జూనియర్ న్యాయవాది ప్రియా ఇంటర్వ్యూ కోసం రాజ్ ఇంటికి వెళ్లి, బారిస్టర్ రామ్ చౌత్రాని, పొరుగువాడు, రాజ్ స్నేహితుడు అని తప్పుగా భావించాడు. వారు ప్రేమలో పడతారు, వివాహం చేసుకుంటారు, త్వరలోనే పిల్లవాడిని ఆశిస్తార. అలాగే రాజ్ సియిఒగా పదోన్నతి పొందుతారు. కంపెనీ ఛైర్మన్ రాయ్ చాలాకొత్త, చిన్న భార్య సోనియాతో వస్తాడు; ఈ జంట మధ్య కొంత చర్చల తరువాత, సోనియాకు కొత్త చైర్‌పర్సన్‌గా, రాజ్ స్నేహితుడు రాకేశ్‌ను కొత్త సిఇఒగా, రాజ్‌ను డైరెక్టర్ల బోర్డులో ఉంచారు. ఒక పార్టీలో, రాజ్, ప్రియా సోనియా గురించి, ఆమె ఆకర్షణ, రాయ్‌తో వయస్సు వ్యత్యాసం గురించి గాసిప్ గురించి తెలుసుకుంటారు. తన ప్రతిష్టాత్మక ప్రమోషన్‌కు అతని అయస్కాంత వ్యక్తిత్వం కారణమని రాజ్ చమత్కరించారు. రాజ్ ఇంతకు ముందు సోనియాను ఎదుర్కొన్నట్లు సూచించబడింది.
ఐత్రాజ్ అబ్బాస్-ముస్తాన్ దర్శకత్వం వహించిన 2004 భారతీయ హిందీ- భాషా రొమాంటిక్ థ్రిల్లర్ చిత్రం. సుభాష్ ఘాయ్ నిర్మించిన ఈ చిత్రం లో ప్రియాంక చోప్రా, అక్షయ్ కుమార్, కరీనా కపూర్ నటించారు. అమ్రిష్ పూరి, పరేష్ రావల్, అన్నూ కపూర్ సహాయక పాత్రల్లో నటించారు. స్క్రీన్ ప్లేని శ్యామ్ గోయెల్, షిరాజ్ అహ్మద్ రాశారు. హిమేష్ రేషమ్మీయా సౌండ్ట్రాక్ కంపోజ్ చేశారు. తన మహిళా ఉన్నతాధికారి లైంగిక వేధింపులకు పాల్పడిన వ్యక్తి యొక్క కథను ఈ చిత్రం చెబుతుంది. ఇది 12 న నవంబర్ 2004 సానుకూల సమీక్షలతో విడుదలైంది . చోప్రా తన విరోధిగా నటించినందుకు విస్తృత విమర్శకుల ప్రశంసలు అందుకుంది. ఐత్రాజ్ వాణిజ్యపరంగా విజయం సాధించి పైగా వసూలు కోట్లు లక్షల రూపాయలు) యొక్క 6 కోట్ల బడ్జెట్ వ్యతిరేకంగా బాక్స్ ఆఫీసు వద్ద. లైంగిక వేధింపుల యొక్క ధైర్యమైన చికిత్సకు ఇది గుర్తించబడింది.
ఐత్రాజ్ అనేక చోట్ల ప్రశంసలు అందుకున్నారు, ముఖ్యంగా చోప్రాకు. 50 వ ఫిలింఫేర్ అవార్డులలో, ఆమె రెండు నామినేషన్లను అందుకుంది: ఉత్తమ సహాయక నటి, ప్రతికూల పాత్రలో ఉత్తమ నటన, రెండోది గెలుచుకుంది, ఈ అవార్డును గెలుచుకున్న రెండవ నటిగా నిలిచింది. చోప్రా ఉత్తమ నటిగా బెంగాల్ ఫిల్మ్ జర్నలిస్ట్స్ అసోసియేషన్ అవార్డును, ప్రతికూల పాత్రలో ఉత్తమ నటిగా స్క్రీన్ అవార్డును కూడా గెలుచుకుంది. ఈ చిత్రం 2005 ఐఫా అవార్డులలో పది నామినేషన్లను అందుకుంది, మూడు గెలుచుకుంది.
ఐదేళ్ల క్రితం సోనియాతో రాజ్‌కు ఉన్న మునుపటి సంబంధాన్ని ఫ్లాష్‌బ్యాక్ విశ్లేషిస్తుంది. రాజ్, సోనియా కేప్ టౌన్ లోని ఒక బీచ్ లో కలుస్తారు. వారు ప్రేమలో పడతారు, కలిసి కదులుతారు. రాజ్ బిడ్డతో సోనియా గర్భవతి అవుతుంది, అది అతనికి సంతోషాన్ని ఇస్తుంది, కాని సోనియా రాజ్ వివాహ ప్రతిపాదనను నిరాకరించింది. సంపద, కీర్తి, అధికారం, హోదా విషయంలో చిన్నప్పుడు నిలబడతాడేమోనని వలన ఆమె గర్భం ముగించబోతోందని ఆమె చెప్పింది.పర్యవసానంగా, వారి సంబంధం ముగుస్తుంది.
1850 నాటికి కోల్‌కాతాలో ప్రధానంగా రెండు ప్రాంతాలు అభివృద్ధి చెందాయి. ఒకటి వైట్ టౌన్ రెండవది బ్లాక్ టౌన్ . చౌరింఘీని కేంద్రంగా చేసుకుని బ్రిటిష్ ప్రజలు నివాసాలు అభివృద్ధి చేసుకున్నారు. ఉత్తర కోల్‌కాతాలో భారతీయులు నివాసం ఏర్పాటు చేసుకున్నారు. తరువాత టెలిగ్రాఫ్ కనెక్షన్లు, హౌరా రైల్వే స్టేషను నిర్మాణం కొనసాగింది. 1905 నాటికి మతపరమైన కదలికలు ప్రజలలో విస్తరించి, స్వదేశీ ఉద్యమం రూపుదిద్దుకుని, బ్రిటిష్ వస్తువులను బహిష్కరించడానికి దారితీసింది. తూర్పు తీరాలలో చెలరేగిన ఈ ఉద్యమాల వలన కలిగిన నిర్వహణా అసౌకర్యం కారణంగా బ్రిటిష్ ప్రభుత్వం తమ రాజధానిని 1911లో కలకత్తా నుండి కొత్త ఢిల్లీకి మార్చుకుంది.